বাংলাদেশ ব্যাংকের প্রতিবেদন বলছে, ঋণের সবচেয়ে বেশি পুনঃতফসিল হয় তৈরি পোশাক খাতের। মোট পুনঃতফসিল ঋণের ৫ ভাগের একাংশ এই খাতে। অথচ দেশের রফতানি আয়ের বড় অংশ আসে এই খাতের মাধ্যমে। ২০১৭-১৮ অর্থবছরে পোশাক রফতানিতে প্রবৃদ্ধি হয়েছে প্রায় ৭ শতাংশ। প্রায় ৩০ দশমিক ৬৭ বিলিয়ন ডলার রফতানি আয় এসেছে পোশাক খাতের মাধ্যমে। তৈরি পোশাক খাতে মোট ঋণের পরিমাণ ৯৪ হাজার কোটি টাকা। যার ১০ হাজার কোটি টাকা অবশ্য খেলাপি হয়ে পড়েছে।